Meritan Shabani

Meritan Shabani (lindur më 15 mars 1999) është një futbollist profesionist gjerman i cili luan si mesfushor sulmues për klubin gjerman Bayern München.

Jeta e hershme
Shabani ka lindur në Mynih, Bavari të Gjermanisë nga prindër shqiptar nga Shtimja, Kosovë.

Karriera me klube
Bayern München
Në sezonin 2017–18, Shabani u bashkua me ekipin rezervë të Bayern München. Ai debutoi zyrtarisht me ekipin më 27 tetor 2017 duke luajtur si zëvëndësues i Fabian Benkos në barazimin 1–1 në shtëpi ndaj FV Illertissen, ndeshje e vlefshme për Regionalliga Bayern.

Më 28 prill 2018, Shabani debutoi në Bundesligë për ekipin e parë duke luajtur si titullar për 56 minuta para se të zëvëndësohej nga Thiago në fitoren 4–1 në shtëpi kundër Eintracht Frankfurt. Më 9 maj, ai firmosi kontratën e parë si profesionist me klubin, kontratë që do të zgjasë deri më 30 qershor 2020.

Shabani shënoi golin e parë për ekipin e rezervave më 5 gusht në një fitore 2–0 ndaj FV Illertissen; ai shënoi golin e dytë të ndeshjes në minutën e 45të.

Wolverhampton Wanderers
Më 8 gusht 2019, Shabani firmosi një kontratë tre-vjeçare me klubin anglez Wolverhampton Wanderers. Shuma e transferimit u raportua të ishte 11 milion €. Ai debutoi me ekipin më 25 shtator 2019 në raundin e tretë të Kupës së Ligës kundër Reading, por u largua nga fusha i dëmtuar më pak se dhjetë minuta pasi kishte hyrë si zëvëndësues. Dy ditë më pas, u konfirmua se Shabani kishte këputur ligamentin e kryqëzuar anterior të gjurit të djathtë. Ai u operua duke e mbyllur sezonin para kohe.

Më 1 shkurt 2021, Shabani firmosi me VVV-Venlon në Eredivisie në formë huazimi deri në fund të sezonit. Në marrëveshje u përfshi një mundësi për të rinovuar huazimin edhe për sezonin e ardhshëm.

Grasshopper
Më 7 korrik 2022, Shabani u transferua në Zvicër te Grasshoppers duke firmosur një kontratë deri në vitin 2024. Ai bëri debutimin e tij në Super Ligën Zvicerane më 24 korrik në fitoren 2–1 kundër Luganos, duke u aktivizuar si zëvëndësues në minutën e fundit të kohës së rregullt. Pas kësaj, ai luajti për herë të parë si titullar në barazimin 2–2 kundër Sionit më 13 gusht. Goli i tij i parë në Zvicër erdhi në fitoren 2–1 në ndeshjen e kthimit kundër Sionit më 18 mars 2023.

Karriera ndërkombëtare
Në nëntor 2016, ai mori një thirrje nga kombëtarja gjermane nën-18 për të qënë pjesë e kampit stërvitor të ekipit dhe për të luajtur në ndeshjet miqësore ndaj Irlandës dhe Holandës; megjithatë, ai ishte një zëvëndësim i papërdorur në të dyja ndeshjet.

Statistikat e karrierës
Klube
Redaktuar më 30 tetor 2018

KlubiSezoniLigaKupaTjetërGjithsejDivizioniNdshGolaNdshGolaNdshGolaNdshGolaBayern München II2017–18Regionalliga Bayern20—202018–19105105Gjithsej125—125Bayern München2017–18Bundesliga100000102018–1900100010Gjithsej10100020Gjithsej karriera1351000145
Shënime

Trofe
Bayern München
Bundesliga: 2017–18

 Referime 

Lidhje të jashtme

Meritan Shabani tek Soccerway

Kategoria:Lindje 1999
Kategoria:Njerëz që jetojnë
Kategoria:Shqiptarë në Gjermani
Kategoria:Futbollistë kosovarë
Kategoria:Futbollistë gjermanë
Kategoria:Futbollistë në FC Bayern München II
Kategoria:Futbollistë në FC Bayern München
Kategoria:Futbollistë në Regionalliga
Kategoria:Futbollistë në Bundesliga